**Изх. №18740 /10.12.2018 г.**

**УТВЪРЖДАВАМ:**

**ВЪЗЛОЖИТЕЛ,**

**ИЗПЪЛНИТЕЛЕН ДИРЕКТОР**

**НА ИА ”ВОЕННИ КЛУБОВЕ И**

**ВОЕННО–ПОЧИВНО ДЕЛО”**

**/п/**

**ВАЛЕРИ СТОЯНОВ**

**ПРОТОКОЛ**

**І.** На 07.12.2018г. от 10.00 часа, в гр. София, в сградата на ИА „Военни клубове и военно-почивно дело”, находяща се на бул. „Цар Освободител” № 7, комисия определена със Заповед № 1538/07.12.2018г., на изпълнителния директор на ИА “ВКВПД”, в състав:

**Председател**: Калина Борисова – директор на дирекция «УСЖФ»

**Членове**:

1. Мария Гюрджийска– главен експерт в отдел „УДС“, дирекция „УСЖФ“

2.Нина Мальова – главен експерт в отдел „Бюджет“, дирекция „Финанси“

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет: **“ Извършване на неотложен ремонт на хотелската и административните части на Военен клуб - Бургас“.**

В профила на купувача на 21.11.2018г. е публикувана обява с изх. № 17767/21.11.2018г. за възлагане на горепосочената обществена поръчка със срок за получаване на офертите – 17.30 часа на 06.12.2018 година.

До крайният срок, в деловодството на ИА “ВКВПД”, по реда на тяхното постъпване са подадени следните оферти:

|  |  |  |
| --- | --- | --- |
| **№** | Оферта Вх. №/дата, час на постъпване | Име на участника |
| 1. | 15868/03.12.2018г. – 11.59ч. | „Адел - М“ЕООД |
| 2. | 16116/06.12.2018г. – 11.55ч. | „Хидрострой - БГ 63”ЕООД |
| 3. | 16120/06.12.2018г. – 12.13ч. | „Тракия Строй Инвест”ЕООД |
| 4. | 16130/06.12.2018г.- 14.34ч. | „Мидия инфраструктурно строителство“ООД |
| 5. | 16135/06.12.2018г. – 14.49ч. | „Евроекопродукт – МВ“ООД |
| 6. | 16143/06.12.2018г. – 15.23ч. | „Гарант Строй“ ООД |
| 7. | 16149/06.12.2018г. – 16.35ч. | ДЗЗД“Престиж- Парсек“ |

Няма оферти, постъпили след крайния срок.

На 07.12.2018г., председателят на комисията получи постъпилите седем оферти с Приемо-предавателен протокол, съгласно чл. 48, ал. 6 от ППЗОП.

Председателят на комисията провери състава на присъстващите и след като установи, че присъстват всички членове на комисията откри заседанието. На заседанието не присъстваха представители на участниците в процедурата.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

**ІІ.** На свое закрито заседание проведено на 10.12.2018г., определената със Заповед № 1538/07.12.2018 г. комисия продължи своята работа по разглеждането на офертите за участие в обществената поръчка по реда на тяхното подаване.

**1**.Участникът **„АДЕЛ - М“ЕООД, ЕИК 147109071** е представил оферта с вх.№15868/03.12.2018г. При разглеждане на документите за подбор от офертата, комисията констатира следното:

В приложената към офертата на **“АДЕЛ - М“ЕООД** декларация за съответствие с критериите за подбор за участие във възлагането на обществената поръчка – Образец №13 са описани различни видове дейности, но сред тях не са посочени конкретно реализирани СМР на минимум 40 броя санитарни възли – подмяна на облицовки по стени, тавани и подове, подмяна на хоризонтални водопроводни щрангове, както и диамантено шлайфане на мрамор с китосване на пукнатини, полиране и имппрегниране с дълбоко проникващ импрегнант в количество не по-малко от 120 кв.м. Попълването на обема на всеки от видовете дейности в горепосочената декларация е абсолютно задължително за участниците в процедурата, с цел доказване наличието на изпълнение на дейности, покриващи минималните изисквания на Възложителя. В случая комисията приема, че това задължително условие за допускане на участника до участие в процедурата не е изпълнено и не го допуска до по-нататъшно участие в нея.

**2.** Участникът **„Хидрострой - БГ 63“ЕООД**, **ЕИК 131369021** е представил оферта с вх. № 16116/06.12.2018година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**3.** Участникът **„Тракия Строй Инвест“ЕООД**, **ЕИК 148105552** е представил оферта с вх. № 16120/06.12.2018 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**4.**Участникът **„Мидия инфраструктурно строителство“ООД**, **ЕИК 200265577** е представил оферта с вх. № 16130/06.12.2018 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**5.** Участникът **„ЕВРОЕКОПРОДУКТ – МВ“ООД**, **ЕИК 200457474** е представил оферта с вх. № 16135/06.12.2018 година. При разглеждане на документите за подбор от офертата, комисията констатира следното:

В приложената към офертата на **„ЕВРОЕКОПРОДУКТ – МВ“ООД“** декларация за съответствие с критериите за подбор за участие във възлагането на обществената поръчка – Образец №13 са описани различни видове дейности, но сред тях не са посочени конкретно реализирани СМР на минимум 40 броя санитарни възли – подмяна на облицовки по стени, тавани и подове, подмяна на хоризонтални водопроводни щрангове, както и диамантено шлайфане на мрамор с китосване на пукнатини, полиране и имппрегниране с дълбоко проникващ импрегнант в количество не по-малко от 120 кв.м. Попълването на обема на всеки от видовете дейности в горепосочената декларация е абсолютно задължително за участниците в процедурата, с цел доказване наличието на изпълнение на дейности, покриващи минималните изисквания на Възложителя. В случая комисията приема, че това задължително условие за допускане на участника до участие в процедурата не е изпълнено и не го допуска до по-нататъшно участие в нея.

**6.**Участникът **„Гарант Строй“ООД**, **ЕИК 127588059** е представил оферта с вх. № 16143/06.12.2018 година. При разглеждане на документите за подбор от офертата, комисията констатира, че участника отговаря на предварително обявените от Възложителя условия и е представил всички изискуеми документи.

**7.**Участникът **ДЗЗД** **„Престиж-Парсек“** е представил оферта с вх. № 16143/06.12.2018 година. При разглеждане на документите за подбор от офертата, комисията констатира следното:

Декларацията за липса на свързаност с друг участник по чл.107, т.4 от ЗОП, във връзка с чл.101, ал.11 от ЗОП – Образец №8 от документацията за провеждане на поръчката е попълнена от представляващия единия участник в ДЗЗД“Престиж - Парсек“ – „Парсек Груп“ЕООД, въпреки изрично посоченото в образеца указание при участници – обединения, декларация - Образец №8 да се попълва от всеки от участниците в тях. Във връзка с направената от комисията констатация, участникът ДЗЗД“Престиж – Парсек“ не се допуска до по-нататъшно участие в процедурата.

**ІІ. Комисията пристъпи към проверка на предложените от участниците цена за изпълнение на поръчката и срок за изпълнение на поръчката на офертите, които са в съответствие с критериите за подбор, поставен от възложителя.**

1. Участникът **„Хидрострой - БГ 63“ЕООД** е предложил:

1.1.цена за изпълнение на поръчката в размер общо на **203 036,87(двеста и три хиляди тридесет и шест лева и 0,87) лв. без ДДС.**

1.2. срок за изпълнение **60(шестдесет) календарни дни**, считано от датата на откриване на строителната площадка.

2. Участникът **„Тракия Строй Инвест“ЕООД** е предложил:

2.1.цена за изпълнение на поръчката в размер общо на **214 699,19 (двеста и четиринадесет хиляди шестотин деветдесет и девет лева и 0,19) лв. без ДДС.**

2.2. срок за изпълнение **60(шестдесет) календарни дни**, считано от датата на откриване на строителна площадка.

3. Участникът **„Мидия инфраструктурно строителство“ООД** е предложил:

3.1.цена за изпълнение на поръчката в размер общо на **214 823,50 (двеста и четиринадесет хиляди осемстотин двадесет и три лева и 0,50) лв. без ДДС.**

3.2. срок за изпълнение **60(шестдесет) календарни дни**, считано от датата на откриване на строителна площадка.

При преглед на ценовото предложение на участника беше констатирано следното:

На стр.3 от ценовото предложение на участника, в раздел Iб „Ремонт хотелски апартаменти“ при посочване на сумата в ред „Всичко за 1 апартамент/сума от т.1 до т.7/ е допусната грешка като е посочена сума от 3 971,95 лв., вместо вярната сума – 848,59 лв.Тази грешка в изчисленията продължава и в следващия ред „Всичко за 2 апартамента“, като вместо вярната сума – 1697,18 лв. е посочена сумата 7 943,90 лв. В раздел VIIб Ремонт сцена, зала №3, теристорно помещение, шлицови помещения в ред 4 „Направа и разваляне на модулно скеле“ е посочена обща сума 187,05лв., като вярната сума е 187,00 лв. На ред 12 „Лакиране на дървени повърхности двукратно по стени“ е посочена обща сума 448,79 лв., вместо правилната обща сума – 448,56лв.

Констатираните от комисията грешки в изчисленията в отделните раздели от ценовото предложение, водят до промяна и в предложената обща стойност за изпълнение на предмета на поръчката, със и без ДДС, при включване на 15 % непредвидени разходи, което е основание за отстраняване на този участник от по-нататъшно участие в процедурата.

4. Участникът **„Гарант Строй“ООД** е предложил:

4.1.цена за изпълнение на поръчката в размер общо на **214 719,23 (двеста и четиринадесет хиляди седемстотин и деветнадесет лева и 0,23) лв. без ДДС.**

4.2. срок за изпълнение **60(шестдесет) календарни дни**, считано от датата на откриване на строителна площадка.

**ІІІ.** Комисията пристъпи към разглеждане на техническите предложения от офертите на участниците по реда на тяхното подаване. Комисията установи следното:

1.Техническото предложение за изпълнение на поръчката на участника **„Хидростой - БГ 63“ЕООД** е изготвено съгласно изискванията на Възложителя. Комисията го допуска до оценяване.

2.Техническото предложение за изпълнение на поръчката на участника **„Тракия Строй Инвест“ЕООД** е изготвено съгласно изискванията на Възложителя. Комисията го допуска до оценяване.

3.Техническото предложение за изпълнение на поръчката на участника **„Гарант Строй“ООД** е изготвено съгласно изискванията на Възложителя. Комисията го допуска до оценяване.

**ІV.** Комисията пристъпи към оценка на техническите предложения за изпълнение на поръчката, които отговарят на изискванията на Възложителя, по показателя **П1** - “*Качество на техническо предложение*”. Резултатите от оценяването са следните:

|  |  |  |  |  |
| --- | --- | --- | --- | --- |
| **№** | Вх. №/дата и час | Участник | Оценка | Мотиви на комисията |
| 1. | **Вх. № 16116/06.12.2018г. -11.55ч.** | **„Хидрострой -БГ 63“ ЕООД** | **25т./**  **50%** | Представеното от участника техническо предложение формално отговаря на изискванията на възложителя.В него фигурират раздели, озаглавени с наименованието на задължителните пет елемента, необходими за допускане на участника до оценка по техническото предложение, но от съдържанието му не може да се направи извод, че същото е подготвено за изпълнение на предмета на конкретната поръчка, а именно – „Извършване на неотложен ремонт на хотелска и административни части на ВК Бургас“.Така изготвеното предложение не посочва конкретно как съответните дейности в разделите ще бъдат реализирани за целите на конкретното възлагане.В голямата си част посочените дейности са изписани бланкетно и напълно формално, без да са относими по същество към предмета на поръчката. |
| 2. | **Вх. № 16120/06.12.2018г. -12.13ч.** | **„Тракия Строй Инвест“ООД** | **100 т./ 50%** | Представеното от участника техническо предложение отговаря на изискванията на Възложителя за изпълнение на поръчката, като включва задължителните елементи/т.1 до т.5/.  За всяка от дейностите е показано разпределението на техническите лица, ангажирани с отделните етапи – предмет на поръчката, дефинирани са необходимите ресурси за нейното изпълнение/ в нарочна таблица, озаглавена „Разпределение на техническите и човешки ресурси за реализиране на поръчката по видове дейности във времето“ е посочено разпределението им, както и задълженията на техническия персонал, отговарящ за изпълнението й, с подробно разписани отговорности, задължения и нива на взаимодействие във вътрешната организация на участника в процедурата и с представителите на възложителя в рамките на строителния процес. Подробно са описани основните видове дейности в тяхната последователност и взаимообвързаност при изпълнение на поръчката, като са изписани подробно и предлаганите материали от изпълнителя за осъществяване на поръчката.Подробно е разписано и практическото прилагане на посочените дейности – предмет на възлагането в конкретния обект.  В отделен раздел 3, е подробно описана организацията на работата, която участникът ще създаде за действията на техническите лица, ангажирани в изпълнението на поръчката, с посочване методите, които ще гарантират срочност и качество на изпълнението.Подробно са разписани дейностите, които ще изпълнява всеки от ръководния и изпълнителския екип, с посочване на конкретните задачи и задължения на всеки от участниците в процеса.В отделен раздел е обърнато внимание на предвиждания от участника контрол на качеството по изпълнение на отделните видове СМР, като са посочени дейностите, обхванати от него, както и видовете контрол и лицата, отговорни да го осъществяват в конкретния обект.Посочена е необходимата техника за изпълнение на строително-монтажните работи, като в нарочна таблица, озаглавена“Организация и мобилизация на използваните ресурси – инструменти и човешки“ са подробно описани по етапи на изпълнение и конкретни видове дейности необходимия брой човешки ресурси и необходимите вид и количество техника и механизация, с ясно разписани отговорности и задължения на всеки член от екипа за всяка от видовете дейности.  В нарочен раздел 4 „Мерки, които ще предприемем за осигуряване на здравословни и безопасни условия на труд на собствения си персонал“ са разработени мерките за безопасност, разработен е организационен план, в който са подробно са изложени мерките и изискванията за осигуряване на безопасност и здраве при извършване на СМР, при използване на работното оборудване, при извършване на ремонтни и демонтажни работи. Посочена е и инструкцията за безопасна работа, която участника ще използва за предотвратяване на рискове при работа на обекта, както и са конкретизирани използваните от участника средства за индивидуална защита на всеки от участниците в екипа, съобразени с вида и характера на изпълняваните дейности на всяко от ангажираните лица на обекта.  В специален раздел – “Методите, които ще използваме за контрол върху качеството на доставките на материалите и влагането им, необходими при изпълнение на строителството“са направени предложенията на участника за осигуряване на качество по време на строителството, отговорните лица които ще отговарят за контрола на доставките на материали, мерките, които ще бъдат предприети за предотвратяване на замърсяването или увреждането на околната среда, при доставката на материали и при влагането им в обекта, описани са и внедрените и сертифицирани Интегрирани системи за управление на качеството, околната среда и безопасни условия на труд и др.  В техническото предложение на участника са предвидени и други дейности, извън посочените в изискванията на възложителя, като е обосновано, че прилагането им ще доведе до повишаване качеството на услугата, без завишаване на предвидената за нея прогнозна стойност. Част от тях са изготвяне на план за обучение на работещите, с цел повишаване тяхната квалификация, осъществяване от инспектор по качеството на контрол върху обекта посредством метода на вътрешните одити на самия обект, с изготвяне на доклад пред представляващия дружеството.Предвидени са и допълнителни мерки, насочени към изправно оборудване, мерки за осигуряване на безопасна работа, с предвидени места със специфични рискове и изисквания по безопасност и здраве.Предвидени са и мерки за разделно събиране на отпадъците и изготвяне и водене на транспортен дневник с цел проследимост на строителните отпадъци от мястото на генерирането им до тяхното оползотворяване и т.н. |
| 2. | Вх.№16143/06.12.2018г. – 15.23ч. | **“Гарант Строй“ООД** | **50т./**  **50%** | Представеното от участника техническо предложение отговаря на изискванията на Възложителя, като включва задължителните пет елемента, необходими за допускане до участие в оценка по техническо прeдложение.  Посочена е организацията на работа по време на отделните етапи на строителството и по видове СМР, с приложено разпределение на техническите и човешки ресурси за реализиране на поръчката. На стр.7 при описание на представянето на необходимите документи, съгласно изискванията на договора е посочено представяне на консултанта и подписване на договорно споразумение с изпращане на копие до консултанта, каквото лице възложителя не предвижда при извършване на СМР. Не се предвижда и издаване на разрешение за строеж на обекта, предвид дейностите, които ще бъдат извършвани в него.  На стр.9 е посочено получаването на разрешение от Строителния надзор за започване на работа, какъвто възложителя не предвижда с оглед извършване на неотложен, а не основен ремонт на помещения в обекта. Не става ясно каква ще е ролята на специалиста, геодезист, който ще бъде на постоянно разположение на техническия ръководител на обекта с оглед вида на дейностите, които следва да бъдат извършени/Етап III“Изпълнение на строително - монтажни работи“/.На стр.17се предвижда предаване на консултанта за проверка на Екзекутивна документация, която следва да бъде заверена от възложител, проектант, лицата упражняващи авторски и строителен надзор и т.н. които действия не са съобразени с предмета на поръчката обхващаш извършване на неотложен ремонт на хотелска и административни части на Военен клуб – Бургас.  Описана е последователността на процесите и технологията на изпълнение на всички видове СМР, вкл.подготовка, доставка на материали и технически пособия, техническо изпълнение и всичко необходимо за изпълнението на вида работа до етап на пълното й завършване.Не става ясно каква е необходимостта от използването на фасадно скеле, описано на стр.29 от предложението, с оглед предвидените вид и обем на СМР дейностите, заложени в предмета на поръчката.На стр.32 е предвидено съгласуване на изготвени от участника тенологични работни чертежи, които да бъдат представени за съгласуване от проектант, каквото лице не фигурира в заданието с оглед вида и обема дейности, подлежащи на изпълнение.  Описана е и организацията на работа, която участникът ще създаде за действията на техническите лица, ангажирани в изпълнението на строителството, като в нарочна таблица, озаглавена „Задачи и отговорности на необходимия квалифициран персонал за изпълнение на поръчката“ са разписани основните задачи и отговорности, които имат, както и взаимодействието между тях/стр.45-49/. На стр.50 и 51 в „Координация между възложител и изпълнител“ отново са предвидени действия, включващи строителен и авторски надзор и координация между авторски надзор и строител, какъвто не е предвиден от възложителя.Такива действия са предвидени и на стр.52 – уведомяване на проектанта за упражняване на авторски надзор.  Посочени са и мерки за осигуряване на здравословни и безопасни условия на труд на персонала, с посочване на приложимата нормативна уредба, инструкция за безопасна работа и описани действия за ликвидиране на пожари и/или аварии.  В раздел 5 са описани методите за контрол върху качеството на доставките и материалите и влагането им, необходими при изпълнение на строителството.Описано е подробно осъществяването на различните видове контрол върху качеството на доставките и материалите, предвиден е специалист, който ще отговаря за качеството на влаганите материали с разписани основни задължения на стр.69.  В нарочна таблица – стр.70-82 е показано разпределението на техническите лица за изпълнение на дейностите на ниво отделна задача. За всяка от дейностите са дефинирани необходимите ресурси за нейното изпълнение и задълженията на техническия персонал, отговарящ за изпълнението й – стр.82-122 от предложението.  Описани са и други дейности, чието включване според участника ще доведе до повишаване качеството на изпълнение на поръчката, без да се завишава нейната стойност. Комисията счита, че почти всички посочени дейности от участника покриват, а не надграждат основните изисквания на възложителя към участниците в процедурата, с цел качественото и срочно изпълнение на предмета на възлагането. Това се отнася както до мерките, предвидени преди започване на обекта, така и до управлението на времето и човешките ресурси, осъществяване на подкрепа от ръководството на фирмата, разбирането на техническите въпроси по изпълнение на СМР и обезпечаване на строителните работници с необходимите технически ресурси, така и до контрола на дейностите и навременната подготовка за изпълнение на поръчката. |

**V.** Комисията продължи своята работа, като пристъпи към определяне на оценка на офертите, които отговарят на изискванията на Възложителя по критерия “оптимално съотношение качество/цена”:

1. Участникът **„Хидрострой – БГ 63“ЕООД** е предложил:

1.1. цена за изпълнение на поръчката в размер общо на **203 036,87(двеста и три хиляди тридесет и шест лева и 0,87) лв. без ДДС**.

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 203 036,87/203 036,87x100 =100 точки**

**П2=100 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 25х50% +100 х50%=12,50 +50=62,50 точки**

2.1. Участникът **„Тракия Строй Инвест“ООД** е предложил цена за изпълнение на поръчката в размер общо на **214 699,19 (двеста и четиринадесет хиляди шестотин деветдесет и девет лева и 0,19) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 203 036,87/214 699,19x100 = 94,57 точки**

**П2 = 94,57точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 100х50% + 94,57 х50%= 50+47,29 = 97,29 точки**

3.1. Участникът **„Гарант Строй“ООД** е на **214 719,23 (двеста и четиринадесет хиляди седемстотин и деветнадесет лева и 0,23) лв. без ДДС.**

Относителната тежест на показателя в комплексната оценка е 50 %

Оценката по показателя се изчислява по формулата:

П2 = (Цmin / Цi) х 100 = .......... (брой точки), където

- Цi е предложената обща цена в лева, без ДДС, съгласно Ценовото предложение на съответния участник.

- Цmin е минималната предложена обща цена в лева, без ДДС, съгласно ценовите предложения на всички участници.

**П2 = 203 036,87/214 719,23x100 = 94,56 точки**

**П2 = 94,56 точки**

Формулата по която се изчислява „Комплексната оценка” за всеки участник е:

**КО = П1х50% + П2х50%,** съответно

**КО = 50х50% + 94,56 х50%= 25+47,28 = 72,28 точки**

**VI. Класиране на офертите:**

|  |  |  |
| --- | --- | --- |
| **№** | **УЧАСТНИК** | **Точки** |
| **1.** | **„Тракия Строй Инвест“ЕООД** | **94,57** |
| **2.** | **„Гарант Строй”ООД** | **72.28** |
| **3.** | **„Хидрострой – БГ 63“ЕООД** | **62,50** |

Комисията определена да разгледа, оцени и класира офертите, събрани чрез публикуване на обява за възлагане на обществена поръчка с предмет: **“Извършване на неотложен ремонт на хотелска и административвни части на Военен клуб – Бургас“** предлага за изпълнител на обществената поръчка класирания на първо мястоучастник **„Тракия Строй Инвест“ЕООД** с оферта вх. № 16120/06.12.2018г. и **комплексна оценка от 94,57 точки.**

Комисията, определена със Заповед № 1538/07.12.2018г., състави и подписа настоящия протокол за разглеждането и оценката на офертите и за класирането на участниците в 1 (един) оригинален екземпляр.

Комисията представя на Възложителя настоящия протокол за утвърждаване.

**Председател**: Калина Борисова /п/

**Членове**: 1. Мария Гюрджийска /п/

2. Нина Мальова /п/